cyanic-selkie/wikianc huggingface dataset:
ฤดูพายุไต้ฝุ่นแปซิฟิก พ.ศ. 2546
พายุที่ได้รับชื่อเป็นลูกแรกของฤดูกาลนี้คือ ยันยัน ก่อตัวขึ้นทางตะวันตกของหมู่เกาะมาร์แชลล์เมื่อวันที่ 15 มกราคม ต่อมาในเดือนเมษายน พายุไต้ฝุ่นคูจิระ กลายเป็นหนึ่งในพายุที่มีช่วงเวลายาวนานที่สุดในประวัติศาสตร์ของพายุไต้ฝุ่นแปซิฟิก ต่อมาพายุไต้ฝุ่นอิมบูโดในเดือนกรกฎาคม สร้างความเสียหายอย่างมหาศาลให้กับประเทศฟิลิปปินส์และประเทศจีน ในเดือนกันยายน พายุไต้ฝุ่นแมมีกลายเป็นหนึ่งในพายุไต้ฝุ่นที่สร้างความเสียหายมากที่สุดในประวัติศาสตร์ของประเทศเกาหลีใต้ นอกจากนี้แมมียังเป็นพายุที่ทรงพลังที่สุดในฤดูกาล โดยมีความกดอากาศต่ำที่สุด 910 มิลลิบาร์ ในเดือนพฤศจิกายน พายุไต้ฝุ่นลูปิตทำให้เกิดความเสียหายกับรัฐยาปในสหพันธรัฐไมโครนีเชีย โดยฤดูกาลนี้ปิดท้ายด้วยการสลายตัวของพายุดีเปรสชันเขตร้อน ทางตะวันออกของประเทศฟิลิปปินส์ ในวันที่ 27 ธันวาคม
ขอบเขตของบทความนี้จำกัดเฉพาะมหาสมุทรแปซิฟิกที่อยู่เหนือเส้นศูนย์สูตร ระหว่างเมอริเดียนที่ 100 และ 180 ตะวันออก ในบริเวณมหาสมุทรแปซิฟิกตะวันตกเฉียงเหนือ มีสองหน่วยงานที่กำหนดชื่อพายุหมุนซึ่งอาจเป็นผลให้พายุลูกหนึ่งมีสองชื่อ กรมอุตุนิยมวิทยาญี่ปุ่น (JMA) จะตั้งชื่อพายุถ้าพายุลูกนั้นมีความเร็วลมที่รอบศูนย์กลางพายุที่สูงสุด 10 นาที อย่างน้อย 65 กิโลเมตรต่อชั่วโมง ไม่ว่าจะเกิดขึ้นที่ใดในแอ่ง ขณะที่สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) กำหนดชื่อพายุหมุนซึ่งเคลื่อนเข้าสู่หรือก่อตัวขึ้นเป็นดีเปรสชันเขตร้อนในพื้นที่รับผิดชอบของสำนักงานฯ ซึ่งตั้งอยู่ระหว่างลองติจูด 135 และ 115 องศาตะวันออก และระหว่างละติจูด 5 ถึง 25 องศาเหนือ แม้พายุนั้นจะมีชื่อที่กรมอุตุนิยมวิทยาญี่ปุ่นตั้งแล้วก็ตาม นอกจากนี้พายุดีเปรสชันเขตร้อนซึ่งถูกเฝ้าติดตามโดยศูนย์เตือนไต้ฝุ่นร่วม (JTWC) ของสหรัฐยังได้รับการกำหนดหมายเลขและเติมตัวอักษร "W" ต่อท้ายเป็นรหัสเรียกด้วย
พายุดีเปรสชันเขตร้อน
รายการพายุหมุนเขตร้อนที่มีความรุนแรงสูงสุดเป็นเพียงพายุดีเปรสชัน โดยอาจเป็นพายุที่มีรหัสเรียกตามหลังด้วยตัวอักษร W โดยศูนย์เตือนไต้ฝุ่นร่วม หรืออาจได้รับชื่อท้องถิ่นจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) แต่ไม่ถูกตั้งชื่อตามเกณฑ์ของกรมอุตุนิยมวิทยาญี่ปุ่น (JMA) ซึ่งหน่วยงานดังกล่าวระบุเพียงแต่คำว่า TD (Tropical Depression) หรือพายุดีเปรสชันเท่านั้น
วันที่ 9 กรกฎาคม PAGASA ได้จัดให้หย่อมความกดอากาศต่ำทางฝั่งตะวันตกของประเทศฟิลิปปินส์เป็นพายุดีเปรสชันเขตร้อนฟัลโกน ขณะที่ JMA ก็ออกคำแนะนำกับระบบเช่นกัน แต่เป็นเพียงระยะเวลาสั้น ๆ เท่านั้น ก่อนจะเลิกไปในช่วงเย็นของวันดังกล่าว
พายุดีเปรสชันเขตร้อนอีเนง
วันที่ 30 กรกฎาคม PAGASA ได้ออกคำแนะนำกับพายุดีเปรสชันเขตร้อนอีเนง ที่ปกคลุมอยู่ทางชายฝั่งด้านตะวันออกของเกาะมินดาเนา วันต่อมาพายุดีเปรสชันเขตร้อนอีเนงสลายตัวลง โดยพายุอีเนงได้สร้างความเสียหายกับประเทศฟิลิปปินส์ 8 ล้านเปโซฟิลิปปินส์ (1.45 แสนดอลลาร์สหรัฐ)
พายุโซนร้อนลาไก
วันที่ 18 สิงหาคม ร่องมรสุมได้เอื้อให้พายุดีเปรสชันเขตร้อนก่อตัวขึ้นทางตอนเหนือของเกาะลูซอน โดย PAGASA ให้ชื่อว่า ลาไก ซึ่งในบริเวณนี้มีการหมุนเวียนอีกระบบหนึ่ง นั่นคือพายุโซนร้อนหว่ามก๋อที่ปกคลุมอยู่ทางตะวันออกเฉียงเหนือ ใกล้กับประเทศไต้หวัน โดยรวมพายุทั้งสองมีทิศทางเคลื่อนตัวไปทางตะวันตก ต่อมา PAGASA ได้ปรับให้ลาไกเป็นพายุโซนร้อนในวันที่ 19 สิงหาคม ก่อนจะยุติการให้คำแนะนำกับระบบในวันรุ่งขึ้น ระบบได้พัดพาฝนไปตกในประเทศจีน โดยที่เมืองเซียเหมิน มณฑลฝูเจี้ยนวัดปริมาณน้ำฝนได้ 82.4 mm
พายุดีเปรสชันเขตร้อน
วันที่ 5 กันยายน อดีตพายุเฮอร์ริเคนฆิเมนาได้เคลื่อนตัวข้ามเส้นแบ่งเขตวันสากลเข้ามาในแอ่ง ในเวลานั้น การไหลเวียนส่วนใหญ่ของระบบได้เปิดออกแล้ว และศูนย์กลางของพายุก็สลายตัวลงอย่างรวดเร็ว
พายุดีเปรสชันเขตร้อนกีเยล
ร่องมรสุมได้เอื้อให้เกิดการแปรปรวนขึ้นทางตะวันออกของประเทศฟิลิปปินส์ โดย PAGASA ได้จัดให้ระบบดังกล่าวเป็นพายุดีเปรสชันเขตร้อนกีเยลในวันที่ 15 กันยายน ระบบเคลื่อนตัวไปทางตะวันตก แต่ไม่มีการทวีกำลังแรงขึ้น และสลายตัวไปทางตะวันตกของเกาะลูซอนในวันที่ 19 กันยายน โดยระบบร่องมรสุมยังให้กำเนิดพายุอีกลูกนั่นคือ พายุไต้ฝุ่นฉอยหวั่น
รายชื่อพายุ
ภายในมหาสมุทรแปซิฟิกตะวันตกเฉียงเหนือ ทั้งกรมอุตุนิยมวิทยาญี่ปุ่น (JMA) และสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ต่างทำหน้าที่กำหนดชื่อของพายุหมุนเขตร้อนซึ่งก่อตัวภายในมหาสมุทรแปซิฟิกตะวันตก ซึ่งเป็นผลให้พายุหมุนเขตร้อนอาจมีสองชื่อ RSMC โตเกียวโดยกรมอุตุนิยมวิทยาญี่ปุ่น — ศูนย์ไต้ฝุ่นจะกำหนดชื่อสากลให้กับพายุหมุนเขตร้อนในนามของคณะกรรมการไต้ฝุ่นขององค์การอุตุนิยมวิทยาโลก ซึ่งพวกเขาจะประมาณความเร็วลมเฉลี่ยภายใน 10 นาทีของพายุหมุนเขตร้อน หากมีความเร็วลมถึง 65 km/h พายุหมุนเขตร้อนดังกล่าวจะได้รับชื่อ ส่วน PAGASA จะกำหนดชื่อให้กับพายุหมุนเขตร้อน ซึ่งเคลื่อนตัวเข้าหรือก่อตัวขึ้นเป็นพายุดีเปรสชันเขตร้อนภายในพื้นที่รับผิดชอบของฟิลิปปินส์ มีขอบเขตอยู่ระหว่างเส้นเมริเดียนที่ 135°ดะวันออก ถึง 115°ตะวันออก และระหว่างเส้นขนานที่ 5°เหนือ ถึง 25°เหนือ แม้ว่าพายุหมุนเขตร้อนลูกนั้นจะได้รับชื่อสากลแล้วก็ตาม โดยชื่อของพายุหมุนเขตร้อนที่มีนัยสำคัญจะถูกถอนโดยทั้ง PAGASA และ คณะกรรมการไต้ฝุ่น ในระหว่างฤดูกาล หากรายชื่อของภูมิภาคฟิลิปปินส์ที่เตรียมไว้ถูกใช้จนหมด PAGASA จะใช้ชื่อจากรายชื่อเพิ่มเติม ซึ่งถูกกำหนดขึ้นไว้ในแต่ละฤดูกาลมาใช้กับพายุหมุนเขตร้อนแทนชื่อที่หมดไป
ชื่อสากล
กรมอุตุนิยมวิทยาญี่ปุ่น (JMA) จะเป็นหน่วยงานที่กำหนดชื่อให้กับพายุหมุนเขตร้อน เมื่อระบบได้รับการประมาณว่า มีความเร็วลมเฉลี่ยภายใน 10 นาที ที่ 65 km/h โดย JMA จะคัดเลือกชื่อจากรายการ 140 ชื่อ ซึ่งได้รับการปรับปรุงโดย 14 ประเทศสมาชิกและดินแดนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/WMO คณะกรรมการไต้ฝุ่น โดยรายชื่อด้านล่างจะเป็นรายชื่อ พร้อมเลขรหัสพายุ ชื่อที่ใช้เป็นชื่อแรกของฤดูกาล 2546 คือ ยันยัน จากชุดที่ 3 และชื่อที่ใช้เป็นชื่อสุดท้ายคือ ลูปิต จากชุดที่ 4 รวมมีชื่อจากชุดรายชื่อถูกใช้ 21 ชื่อ
ฟิลิปปินส์
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตัวเองหากมีพายุใดก่อตัวหรือเคลื่อนผ่านพื้นที่รับผิดชอบของตน ชุดรายชื่อนี้มีกำหนดจะถูกนำมาใช้อีกครั้งในฤดูกาล ค.ศ. 2007 (พ.ศ. 2550) เนื่องจากเป็นชุดรายชื่อที่เริ่มใหม่ จึงไม่มีชื่อใดในรายการนี้ที่ถูกถอนเลย ส่วนชื่อที่ไม่ถูกใช้จะทำเป็น
การถอนชื่อ
ชื่อ อิมบูโด และ แมมี ถูกถอนโดยคณะกรรมการไต้ฝุ่น โดยคณะกรรมการได้เลือกชื่อ โมลาเบ และ มูจีแก ขึ้นมาแทนตามลำดับ ขณะที่ชื่อ ยันยัน นั้นทางการฮ่องกงได้ร้องขอให้ถอนชื่อดังกล่าวออก และใช้ชื่อ ดอลฟิน แทน นอกจากนี้ชื่อ โคนี ในอักษรละตินยังถูกเปลี่ยนจาก Koni เป็น Goni ด้วย เนื่องจากพบว่าการใช้ตัว K นั้นเป็นการสะกดผิด
ส่วน PAGASA ได้ประกาศถอนชื่อ ฮารูโรต (Harurot) ออกเนื่องจากสร้างความเสียหายอย่างมาก และเลือกชื่อ ฮันนา (Hanna) ขึ้นมาแทนที่
ผลกระทบ
ตารางนี้รวมเอาทั้งหมดของระบบพายุที่ก่อตัวภายใน หรือ เคลื่อนตัวเข้ามาในมหาสมุทรแปซิฟิกเหนือ ทางฝั่งตะวันตกของเส้นแบ่งเขตวันสากล ภายในปี พ.ศ. 2546 ประกอบด้วยชื่อพายุ ความรุนแรง บริเวณที่มีผลกระทบ จำนวนผู้เสียชีวิต และความเสียหาย ความเสียหายทั้งหมดเป็นค่าเงินดอลลาร์สหรัฐปี ค.ศ. 2003 (พ.ศ. 2546) ความเสียหายและผู้เสียชีวิตจากพายุนั้นรวมไปถึงตั้งแต่ครั้งเมื่อพายุยังเป็นเพียงหย่อมความกดอากาศต่ำ หรือเปลี่ยนผ่านไปเป็นความกดอากาศต่ำนอกเขตร้อนแล้ว
สิ่งที่ตามหา
"สิ่งที่ตามหา" เป็นซิงเกิลของวงดนตรีเก็ทสึโนวา ประพันธ์เนื้อร้อง-แต่งทำนองและเรียบเรียงโดย ปณต คุณประเสริฐ ออกจำหน่ายในวันที่ 20 มกราคม พ.ศ. 2557 เป็นเพลงที่ขอบคุณแฟน ๆ ที่คอยสนับสนุนพวกเขามาตลอดการเดินทางกว่า 9 ปีของวงเกทสึโนวากว่าจะพบความสำเร็จ
เนื้อหาเพลงพูดถึงความสุขของการเดินทางมาพบเจอคนที่ใช่ คนที่พอดีกันไปเสียทุกอย่าง และเติมเต็มชีวิตส่วนที่ขาดหายไป
มิวสิควิดีโอนี้เผยแพร่ครั้งแรกในวันที่ 20 มกราคม พ.ศ. 2557 กำกับโดย อั๋น-ประพัฒน์ คูศิริวานิชกร โดยมีนักแสดงวัยรุ่น พีช-พชร จิราธิวัฒน์ และนางเอก แคท-ซอนญ่า สิงหะ มาร่วมแสดง เรื่องราวการตามหาความรักสุดแฟนตาซี การไล่ล่าแบบแนว ๆ ผ่าน "ท่อ" บวกกับกิมมิคท่าเต้นเรียกรอยยิ้มของแก๊งค์ต่าง ๆ
การตอบรับ
เพลง "สิ่งที่ตามหา" ได้อันดับ 10 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันอาทิตย์ที่ 30 มีนาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล
โลแธร์ที่ 2 กษัตริย์แห่งโลธาริงเกีย
โลแธร์ที่ 2 (Lothair II) เป็นกษัตริย์แห่งโลธาริงเกีย และเป็นพระโอรสคนที่สองของจักรพรรดิตะวันตก โลแธร์ที่ 1 พระองค์สืบทอดต่อแคว้นที่อยู่ติดกับแม่น้ำไรน์, แม่น้ำสเกลด์ต์, เทือกเขาแอลป์ และทะเลเหนือ ที่กลายเป็นที่รู้จักในชื่อ โลธาริงเกีย (ลอร์เรน)
เมื่อโลธาร์สิ้นพระชนม์อย่างกระทันหัน ดินแดนของพระองค์ถูกแบ่งให้พระปิตุลาทั้งสอง ชาร์ลส์ผู้ศีรษะล้านกับหลุยส์ชาวเยอรมัน ตามสนธิสัญญาแมร์แซน
ที่มา
https://www.encyclopedia.com/people/history/french-history-biographies/lothair-king-lotharingia#1E1LothairLot
835 869
ซีเซรู โมไรช์
ซีเซรู โมไรช์ (ภาษาโปรตุเกส “Cicero Moraes” 13 พฤศจิกายน 1982) เป็นดีไซเนอร์สามมิติชาวบราซิลที่เชี่ยวชาญด้านการฟื้นฟูใบหน้าทางนิติวิทยาศาสตร์และการออกแบบและสร้างแบบจำลองขาเทียมของมนุษย์และสัตว์
เขารับผิดชอบสร้างใบหน้าของบุคคลสำคัญทางศาสนาและประวัติศาสตร์นับไม่ถ้วน เช่น แอนโทนีแห่งปาดัว, Lord of Sipan, “Vampire” แห่ง Celakovice และ นักบุญวาเลนตินุส
ในสาขาสัตวแพทย์ เขาได้ออกแบบและสร้างแบบจำลองขาเทียมแบบดิจิทัลสำหรับสัตว์หลากหลายชนิด เช่น สุนัข ห่าน นกทูแคนนกแก้วมาคอว์ และเต่า
แฟกกิง
แฟกกิง (fagging) เป็นระบบการรับน้องในโรงเรียนชนิดหนึ่ง โดยเฉพาะในประเทศอังกฤษ ที่นักเรียนเก่าจะบังคับให้นักเรียนใหม่ประพฤติตัวเป็นคนรับใช้ของตน ซึ่งถ้าไม่ปฏิบัติตามจะถูกลงโทษทางกายและบางครั้งรวมไปถึงการคุกคามทางเพศ ในปัจจุบันกิจกรรมแฟกกิงได้ลดหายลงไป ภายหลังจากที่ได้รับการวิพากษ์วิจารณ์สูง
ในอดีตมีภาพวาดเกี่ยวกับเด็กนักเรียนถูกใช้งานและวาดเป็นงานศิลป์ในปี ค.ศ. 1870 แสดงออกถึงปัญหาสังคม
ยศทหารลาว
ตารางข้างล่างต่อไปนี้คือข้อมูลเกี่ยวกับ การเปรียบเทียบยศทหารลาว ในยุค กองทัพลาว และ กองทัพประชาชนลาว ตามลำดับ. โครงสร้างชั้นยศได้รับแบบธรรมเนียมมาจากฝรั่งเศส ในสมัยราชอาณาจักรลาว ภายหลังการเปลี่ยนแปลงการปกครองเป็นระบอบคอมมิวนิสต์ โครงสร้างลำดับชั้นยศ โดยอ้างอิงจากสหภาพโซเวียต.
ชุดเกราะของไอรอนแมน (จักรวาลภาพยนตร์มาร์เวล)
ชุดเกราะของไอรอนแมน เป็นชุดเกราะของ Tony Stark มีหลายรุ่นแตกต่างกันไป ที่ใช้สวมเพื่อเป็น Iron Man ใน Marvel Cinematic Universe (MCU) รวมทั้งสร้างชุดเกราะให้กับ James Rhodes ซึ่งกลายเป็นชุดเกราะ War Machine ชุด Iron Spider สำหรับ Peter Parker และชุดเกราะกู้ภัยของ Pepper Potts
ใน Iron Man (2008) ชุดเกราะทางกายภาพถูกสร้างโดย Stan Winston Studios พร้อมกับเวอร์ชันดิจิทัลและเอฟเฟกต์ภาพอื่น ๆ ที่ทำโดย Industrial Light & Magic รูปลักษณ์ภายนอกของชุดเกราะใน MCU ส่วนใหญ่สร้างขึ้นผ่านเอฟเฟกต์ภาพ Adi Granov เป็นศิลปินที่ได้ออกแบบชุดเกราะ Mark III ในหนังสือการ์ตูน Iron Man โดยชุดเกราะเพิ่มเติมยังได้รับแรงบันดาลใจจากชุดเกราะจากการ์ตูนอีกด้วย
ภาษาซาไก
ภาษาซาไก (Kensiu) หรือภาษาเกนซีอู ภาษาโอรัง บูกิต ภาษาโมนิก ภาษาเมนดี มีผู้พูดทั้งหมด 3,300 คน พบในมาเลเซีย 3,000 คน (พ.ศ. 2527) ในบริเวณตอนเหนือของรัฐเกอดะฮ์ใกล้กับชายแดนไทย พบในไทย 300 คน ทางใต้ของจังหวัดยะลา พัทลุง สตูล นราธิวาส ตามแนวชายแดนมาเลเซีย จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาอัสเลียน สาขาย่อยอัสเลียนเหนือ
มีคำยืมจากภาษามลายูปะปนอยู่มากเช่น ปะยง (พระจันทร์, ภาษามลายูหมายถึงร่ม) ตาโก๊ะ (เสือ, ภาษามลายูหมายถึงกลัว) ชาวซาไกที่ติดต่อกับคนไทยรับคำยืมจากภาษาไทยด้วยเช่นเดียวกัน ภาษาซาไกมีเสียงนาสิกแต่ไม่มีเสียงควบกล้ำและเสียงวรรณยุกต์ เป็นภาษาคำโดด มีลักษณะของภาษาคำติดต่ออยู่บ้างแต่ไม่มากนัก
ซากิร ไนค์
ซากิร อับดุลการีม ไนค์ (Zakir Abdul Karim Naik) (เกิด 18 ตุลาคม ค.ศ. 1965) เป็นชาวอินเดียที่นับถือศาสนาอิสลาม มีอาชีพเป็นนักเทศน์อิสลาม และเป็นผู้ก่อตั้งพร้อมกับเป็นประธานขององค์กร Islamic Research Foundation (IRF)   รวมถึงผู้ก่อตั้งช่องพีซทีวีในยูทูบ ที่มีคนดูกว่า 200 ล้านคน  เขาได้รับการเรียกว่าเป็น "ผู้เชี่ยวชาญด้านศาสนาเปรียบเทียบ" สิ่งที่ทำให้เขาไม่เหมือนกับดะอ์วะฮ์คนอื่นตรงที่ การบรรยายของเขาเป็นภาษาพูด, พูดเป็นภาษาอังกฤษ ไม่ใช่อุรดูหรืออาหรับ และมักใส่เสื้อสูทกับเน็กไท
ประวัติ
ซากิร ไนค์เกิดที่มุมไบ รัฐมหาราษฏระ ประเทศอินเดีย เขาศึกษาที่วิทยาลัยคิชินชานด์ เชลลาราม แล้วเรียนต่อสาขาเภสัชศาสตร์ที่วิทยาลัยอาชีวะเภสัชศาสตร์นานาชาติโทปิวาละ และได้ปริญญาสาขาเภสัชศาสตร์และศัลยกรรมศาสตร์ (MBBS) ที่มหาวิทยาลัยมุมไบ
ในปี ค.ศ. 1991 เขาเริ่มทำงานดะอ์วะฮ์ และก่อตั้งองค์กร Islamic Research Foundation (IRF) ส่วนฟัรฮัต ไนค์ ทำงานอยู่ที่ส่วนของผู้หญิงในองค์กร Islamic Research foundation (IRF)
เขากล่าวว่า เขาอยากทำดะอ์วะฮ์เพราะมีแรงบันดาลใจมาจากตอนที่เขาพบกับอะฮ์เหม็ด ดีดัทในปี ค.ศ. 1987 (บางครั้ง ไนค์อาจจะถูกเรียกว่า "ดีดัท พลัส")
แต่ทว่า รัฐบาลของอินเดียได้แบนช่องพีซทีวีในปี ค.ศ. 2012 รายงานจาก เดอะนิวยอร์กไทมส์ ในปี ค.ศ. 2015 ได้กล่าวว่า ทางตำรวจมุมไบได้ขวางเขาในงานสัมภาษณ์ "เพราะเขาสร้างข้อขัดแย้ง" และทางสื่ออินเดียได้ปฏิเสธที่จะถ่ายทอดสดช่องของเขา
ในปี ค.ศ. 2016 ในระหว่างที่กำลังประชุมนั้น เขากล่าวว่าเขาไม่ใช่พลเมืองอินเดีย (Non-Resident Indian; NRI) และรายงานจากมิดเดิลอีสต์โมนิเตอร์ เขาได้รับสิทธิพลเมืองของประเทศซาอุดีอาระเบียในปี ค.ศ. 2017
การตอบรับ, รางวัล, ตำแหน่ง และเกียรติยศ
เขาถูกจัดในอันดับที่ 89 บน The Indian Express หัวข้อ "100 ชาวอินเดียที่มีอิทธิพลที่สุดในปี ค.ศ. 2010" พราวีน สวามิ ได้กล่าวถึงเขาว่า "เป็นชาวซาลาฟีที่มีอิทธิพลที่สุดในอินเดีย" ส่วนซานจิฟ บัตตู กล่าวว่าเขามีความรู้ในศาสนาอิสลามมาก แต่มักมีอคติต่อศาสนาอื่น ๆ สะดานันด์ ธูมี ได้เขียนว่าเขา "สร้างภาพของปัจจุบันอย่างระมัดระวัง" เพราะความมีมารยาทของเขา, การใส่เสื้อสูทกับเน็กไท และคำพูดต่อศาสนาอื่น เขาอยู่ในรายชื่อของหนังสือ ชาวมุสลิมที่มีอิทธิพลทั้ง 500 คน ในรุ่นปี ค.ศ. 2009, 2010, 2011, 2012 และ 2013/2014
โทนี สตาร์ก (จักรวาลภาพยนตร์มาร์เวล)
แอนโธนี เอ็ดเวิร์ด สตาร์ก (Anthony Edward Stark) เป็นตัวละครที่สวมบทบาทโดย โรเบิร์ต ดาวนีย์ จูเนียร์ ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งสร้างจากตัวละครของมาร์เวลคอมิกส์ที่มีชื่อเดียวกัน ซึ่งรู้จักกันทั่วไป โดยรู้จักทั่วไปด้วยอัตลักษณ์ของเขาว่า ไอรอนแมน ในภาพยนตร์เรื่องนี้สตาร์กเป็นนักอุตสาหกรรม นักประดิษฐ์อัจฉริยะ ฮีโร่และอดีตเพลย์บอย ซึ่งดำรงตำแหน่งซีอีโอของ Stark Industries ในตอนต้นของซีรีส์เขาเป็นผู้ผลิตอาวุธชั้นนำให้กองทัพสหรัฐจนกระทั่งเขาเปลี่ยนใจและเปลี่ยนเส้นทางความรู้ทางเทคนิคของเขาไปสู่การสร้างชุดเกราะที่ใช้ยานยนต์ซึ่งเขาใช้เพื่อป้องกันผู้ที่จะคุกคามความสงบโดยทั่วโลก
สตาร์กเป็นหนึ่งในบุคคลสำคัญของจักรวาลภาพยนตร์มาร์เวล โดยปรากฏตัวในภาพยนตร์ 11 เรื่องนับตั้งแต่ที่เขาปรากฏตัวในเรื่อง ไอรอนแมน มหาประลัย คน เกราะ เหล็ก (2008) ตัวละครและดาวนีย์ได้รับการยกย่องว่าช่วยประสาน จักรวาลภาพยนตร์มาร์เวล ในฐานะแฟรนไชส์มูลค่าหลายพันล้านดอลลาร์โดยวิวัฒนาการของสตาร์กมักถูกมองว่าเป็นส่วนสำคัญของซีรีส์
ไอรอนแมนปรากฏตัวในภาพยนตร์ของตัวเอง (มหาประลัยคนเกราะเหล็ก ,มหาประลัยคนเกราะเหล็ก 2 ,มหาประลัยคนเกราะเหล็ก 3) รวมถึงภาพยนตร์ที่รวมพลซูเปอร์ฮีโร่หลายคนเอาไว้ (ดิ อเวนเจอร์ส, อเวนเจอร์ส: มหาศึกอัลตรอนถล่มโลก, อเวนเจอร์ส: มหาสงครามล้างจักรวาล, อเวนเจอร์ส: เผด็จศึก) หรือภาพยนต์เดี่ยวของซูเปอร์ฮีโร่คนอื่น (กัปตันอเมริกา: ศึกฮีโร่ระห่ำโลก, สไปเดอร์แมน: โฮมคัมมิ่ง)
ริชมอนด์ (รัฐเวอร์จิเนีย)
ริชมอนด์ (Richmond) เป็นเมืองหลวงของรัฐเวอร์จิเนีย ในสหรัฐ และเป็นศูนย์กลางของพื้นที่ทางสถิติของเมืองริชมอนด์ (Richmond Metropolitan Statistical Area) และภูมิภาคเกรเตอร์ริชมอนด์ (Greater Richmond Region) ริชมอนด์ตั้งขึ้นเป็นเมืองเมื่อปี ค.ศ. 1742 และเป็นนครอิสระตั้งแต่ปี ค.ศ. 1871
บากิ (แก้ความกำกวม)
บากิ สามารถหมายถึง
Aldea Oculta de la Arena Personaggi minori di Naruto (Villaggio della Sabbia) Kraj Wiatru
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดยโสธร พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2562 ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดยโสธร
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองยโสธร อำเภอทรายมูล อำเภอป่าติ้ว (เฉพาะตำบลกระจายและตำบลศรีฐาน) และอำเภอคำเขื่อนแก้ว (เฉพาะตำบลทุ่งมน)
เขต 2
เขตเลือกตั้งที่ 2 ประกอบด้วยอำเภอค้อวัง อำเภอมหาชนะชัย อำเภอคำเขื่อนแก้ว (ยกเว้นตำบลทุ่งมน) อำเภอป่าติ้ว (ยกเว้นตำบลกระจายและตำบลศรีฐาน) และอำเภอไทยเจริญ (เฉพาะตำบลน้ำคำและตำบลคำไผ่)
เขต 3
เขตเลือกตั้งที่ 3 ประกอบด้วยอำเภอกุดชุม อำเภอเลิงนกทา และอำเภอไทยเจริญ (ยกเว้นตำบลน้ำคำและตำบลคำไผ่)
หน่วยบัญชาการสงครามพิเศษทางเรือ กองเรือยุทธการ
หน่วยบัญชาการสงครามพิเศษทางเรือ กองเรือยุทธการ (ย่อ: นสร.กร.; Naval Special Warfare Command, Royal Thai Fleet) ทั่วไปเรียก ซีล (SEAL) หรือ มนุษย์กบ เป็นหน่วยรบพิเศษ สังกัดกองเรือยุทธการ ของกองทัพเรือไทย ซึ่งฝึกหนักที่สุดในบรรดาหน่วยรบพิเศษของทุกเหล่าทัพไทย   มีผู้บังคับบัญชาคนปัจจุบันคือ พลเรือตรี ทินกร กาญจนเตมีย์ รองผู้บัญชาการ ได้แก่ นาวาเอก อนันท์ สุราวรรณ์ และ นาวาเอก วุฒิไกร หุ่นดี
ประวัติ
ในระหว่างสงครามโลกครั้งที่ 2 กองกำลังทางเรือของทั้งฝ่ายพันธมิตรและฝ่ายอักษะ ต่างก็ได้ส่งหน่วยรบพิเศษซึ่งเป็นหน่วยรบขนาดเล็กที่ได้รับการฝึก ให้มีขีดความสามารถเหนือทหารทั่วไปเข้าปฏิบัติการทำลายกองเรือและสถานที่สำคัญทางยุทธศาสตร์ของฝ่ายตรงข้าม ทำการก่อวินาศกรรมและปฏิบัติการลับอื่น ๆ ซึ่งผลการปฏิบัติของแต่ละฝ่ายต่างก็สร้างความเสียหายให้กับฝ่ายตรงข้ามเป็นอย่างมาก แม้ว่าสงครามจะสิ้นสุดลงแล้วแต่ภารกิจของหน่วยรบพิเศษก็ไม่ได้จบสิ้นไปด้วย ตรงกันข้ามกลับได้รับการพัฒนาอย่างต่อเนื่อง ทั้งด้านองค์บุคคล องค์วัตถุและองค์ยุทธวิธี สำหรับประเทศไทย ในปี พ.ศ. 2495 กระทรวงกลาโหม ได้มีความคิดที่จะจัดตั้งหน่วยทำลายใต้น้ำขึ้น และได้เชิญผู้แทนเหล่าทัพกับกรมตำรวจไปประชุม เรื่อง การจัดตั้งหน่วยฝึกว่ายน้ำ ร่วมกับ จนท.ทร.สหรัฐฯ ประจำหน่วย MAAG (Military Assistance Advisory Group) การประชุมคราวนั้นที่ประชุมมีมติให้ กองทัพเรือ เป็นผู้รับผิดชอบดำเนินการจัดตั้งหน่วยฝึก และจากการหารือระหว่าง กองทัพเรือ กับ MAAG ซึ่งได้แนวความคิดในการจัดตั้งหน่วยฝึก
เมื่อเร็ว ๆ นี้ หน่วยซีลได้กรีธาพลไปกับเรือรบของกองทัพเรือไทยเพื่อปฏิบัติการต่อต้านการกระทำอันเป็นโจรสลัดในโซมาเลียในอ่าวเอเดนนอกชายฝั่งประเทศโซมาเลีย โดยเป็นส่วนหนึ่งของกองกำลังเฉพาะกิจผสมทางเรือที่ 151
พ.ศ. 2558 หน่วยบัญชาการสงครามพิเศษทางเรือ เป็นผู้ให้การฝึกแก่นักกีฬาสโมสรฟุตบอลราชนาวี ก่อนเข้าร่วมการแข่งไทยลีกคัพ และในช่วงกลางปี พ.ศ. 2561 หน่วยนี้ยังเป็นส่วนหนึ่งในปฏิบัติการค้นหาและกู้ภัยถ้ำหลวง
การฝึก
การฝึกในหลักสูตรนักทำลายใต้น้ำจู่โจม ใช้ระยะเวลาประมาณ 7-8 เดือน นับเป็นการฝึกหลักสูตรทางทหารที่มีระยะเวลานานที่สุดของไทย แบ่งออกเป็น 5 ช่วง ได้แก่
เมื่อสำเร็จหลักสูตรจะได้ประดับตราความสามารถ ซึ่งออกแบบโดย พลเรือโท พัน รักษ์แก้ว โดยส่วนประกอบของตรามีความหมายดังนี้
มาร์ค พี ภูแสง
มาร์ค พี ภูแสง (Mark P Poosaeng) ชื่อจริง ภุชพงศ์ ภูแสง เกิด 4 พฤศจิกายน 2516 จังหวัดขอนแก่น นักเขียนหลากแนว ทั้งวรรณกรรมเยาวชน นิยาย เรื่องสั้น สารคดี นิยายวิทยาศาสตร์ เรื่องขำขัน บทโทรทัศน์ เรื่อง/ภาพ การ์ตูนเด็ก ตีพิมพ์นิตยสารหญิงไทย มีผลงานในหลายนามปากกา ภุชพงศ์ ภูแสง, ภุชพงศ์ ,นายใบตอง , พงศ์ รัตนกร , นายสำเภา, พี่ผึ้ง เรื่องสั้น แร้งหลงฝูง เข้ารอบสิบสองเรื่องสั้นสุดท้าย รางวัลกองทุนสุภาเทวกุล พ.ศ.2551ถึงปัจจุบัน ทำข่าวการชุมนุม ถูกยิงด้วยกระสุนจริง เมื่อวันที่ 17 พ.ค.53 บริเวณแยกบ่อนไก่ได้รับบาดเจ็บ
ไลอ้อนแอร์
ไลอ้อนแอร์ (Lion Air) เป็นสายการบินราคาประหยัดสัญชาติอินโดนีเชีย มีฐานการบินอยู่ที่จาการ์ตา เป็นสายการบินที่ใหญ่เป็นอันดับสองของประเทศ มีจุดหมายปลายทางถึง 79 แห่งในประเทศอินโดนีเซีย, สิงคโปร์, มาเลเซีย, เวียดนาม, ซาอุดีอาระเบีย, จีน และฮ่องกง
ก่อตั้งในปี ค.ศ. 1999 เป็นสายการบินที่เติบโตเร็วมาก มีเครื่องบินมากถึง 100 ลำ และสั่งซื้อไปถึง 500 ลำ มีสถิติการสั่งซื้อเครื่องบินมหาศาล อาทิ ใช้เงิน 24 พันล้านดอลลาร์ ซื้อเครื่องบินแอร์บัส เอ320 จำนวน 234 ลำ และใช้เงิน 22.4 พันล้านดอลลาร์ ซื้อเครื่องบินโบอิง 230 ลำ แต่กระนั้น เที่ยวบินกลับล่าช้า (ดีเลย์) บ่อยครั้งในอินโดนีเซีย จึงได้รับการวิจารณ์ในแง่ลบอยู่บ่อยครั้งเช่นกัน
จุดหมายปลายทาง
สายการบินมีจุดหมายปลายทาง 120 แห่ง แบ่งเป็น ภายในประเทศ 100 แห่ง ภายนอกประเทศ 20 แห่ง
ฝูงบินปัจจุบัน
อายุขัยของฝูงบินโดยเฉลี่ยเท่ากับ 5.1 ปี
กีโยม เลอ ฌ็องตี
กีโยม โฌแซ็ฟ อียาแซ็งต์ ฌ็อง-บาติสต์ เลอ ฌ็องตี เดอ ลา กาแลซีแยร์ (Guillaume Joseph Hyacinthe Jean-Baptiste Le Gentil de la Galaisière, 12 กันยายน พ.ศ. 2268 - 22 ตุลาคม พ.ศ. 2335) เป็นนักดาราศาสตร์ชาวฝรั่งเศส เกิดในเมืองกูต็องส์ ตอนแรกเขาสนใจเรื่องศาสนา ต่อมาก็เบนเข็มทิศไปสนใจเรื่องดาราศาสตร์แทน เขาพยายามจะคำนวณระยะทางระหว่างโลกกับดวงอาทิตย์โดยใช้หลักการไตรแองกูเลชันวัดเส้นทางโคจรดาวศุกร์ผ่านดวงอาทิตย์ เลอ ฌ็องตี เดินทางจากฝรั่งเศสหนึ่งปีล่วงหน้าเพื่อสังเกตการโคจรที่อินเดีย แต่เหตุสุดวิสัยทำให้เขายังคงอยู่ในทะเลในวันที่เกิดการโคจรพาดผ่านซึ่งถือเป็นเรื่องเลวร้ายเพราะเครื่องมือที่ใช้วัดต้องอยู่กับที่ แต่ทะเลไม่เป็นเช่นนั้น เขายังไม่เสียใจ ยังคงเดินหน้าไปอินเดียเพื่อรอการพาดผ่านอีกครั้ง ในปี 1769 ซึ่งมีเวลาเตรียมตัวอีก 8 ปี เขาตรวจสอบเครื่องมือทั้งหมดจนพบว่าสมบูรณ์ จนในวันที่ 4 มิถุนายน 1769 อากาศแจ่มใส แต่พอดาวศุกร์เริ่มเคลื่อนเข้ามา เมฆกลับมาบังทำให้เขามองไม่เห็นอะไรเลย ด้วยความผิดหวังอย่างมาก เลอ ฌ็องตีจึงเก็บของเตรียมกลับบ้าน แต่เขากลับติดเชื้อที่ลำไส้ใหญ่ ต้องพักอีกเกือบปี ในที่สุดก็ขึ้นเรือ เรือเกือบล่มเพราะพายุ ในที่สุดก็กลับถึงบ้านหลังจากหายไป 11 ปีโดยไม่ได้อะไรเลย ญาติของเขาประกาศว่าเขาเป็นบุคคลที่เสียชีวิตแล้ว แล้วก็เอาทรัพย์สินของเขาไป ต่อมาเลอ ฌ็องตี ก็ตายอย่างสงบในปี 1792 นับเป็นนักวิทยาศาสตร์ที่อุทิศตัวเพื่อวิทยาศาสตร์อย่างแท้จริง
สตีฟ โรเจอร์ส (จักรวาลภาพยนตร์มาร์เวล)
สตีเวน จี. โรเจอร์ส (Steven G. Rogers) เป็นตัวละครที่แสดงโดย คริส อีแวนส์ ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งมีพื้นฐานมาจากตัวละครของมาร์เวลคอมิกส์ที่มีชื่อเดียวกันซึ่งรู้จักกันทั่วไปว่า กัปตันอเมริกา ในภาพยนตร์โรเจอร์สเป็นทหารกองทัพสหรัฐในยุคสงครามโลกครั้งที่ 2 ซึ่งได้รับการปรับปรุงความสามารถทางร่างกายและจิตใจด้วยซีรั่ม ซูเปอร์โซลเจอร์ ที่พัฒนาโดยกองทัพและต่อมาถูกแช่แข็งในน้ำแข็งเป็นเวลาเกือบเจ็ดสิบปี หลังจากฟื้นขึ้นมาในศตวรรษที่ 21 โรเจอร์สกลายเป็นสมาชิกคนสำคัญและเป็นผู้นำของอเวนเจอร์ส
เริ่มตั้งแต่ปี พ.ศ. 2554 โรเจอร์สเป็นหนึ่งในบุคคลสำคัญของจักรวาลภาพยนตร์มาร์เวล โดยมีบทบาทสำคัญในภาพยนตร์ 7 เรื่องของซีรีส์และได้รับบทนำใน 4 เรื่อง
วันที่สูญหาย
วันที่สูญหาย นิยายวิทยาศาสตร์ ตีพิมพ์ครั้งแรกโดยสำนักพิมพ์มติชน แนวเสียดสี มุ่งเน้นไปที่ภาวะของตัวละครต่อสิ่งแวดล้อม เรื่องราวของชายหนุ่มผู้ต้องการลืมความทรงจำปวดร้าว แล้ววิทยาศาสตร์ก็สามารถทำในสิ่งที่เขาต้องการ ทว่าจะเกิดอะไรขึ้น เมื่อเขาได้รับรู้ในสิ่งที่ลืมเลือนไปแล้ว คำถามมากมายเกิดขึ้น ที่จริงแล้วมนุษย์คือความทรงจำ ตัวตนของเขาคือข้อมูลที่ถูกบันทึกเท่านั้นหรือไม่
ไดม์เลอร์ อาเก
บมจ.ไดม์เลอร์ (Daimler AG) เป็นบริษัทยานยนต์ข้ามชาติจากประเทศเยอรมนี มีสำนักงานใหญ่อยู่ในนครชตุทท์การ์ท ไดม์เลอร์อาเกก่อตั้งขึ้นในปีค.ศ. 1926 โดยการผนวกบริษัท Benz & Cie เข้ากับบริษัท Daimler Motoren Gesellschaft โดยมีชื่อแรกก่อตั้งว่า ไดม์เลอร์-เบนซ์ (Daimler-Benz) ต่อมาในปีค.ศ. 1998 มีการเปลี่ยนชื่อเป็น ไดม์เลอร์คริสเลอร์ (DaimlerChrysler) จากการที่บริษัทคริสเลอร์ของอเมริกาเข้ามาควบคุมกิจการ เมื่อคริสเลอร์ถอนตัวไปในปีค.ศ. 2007 จึงเปลี่ยนชื่อเป็นไดม์เลอร์อาเกในปัจจุบัน
ปัจจุบัน บมจ.ไดม์เลอร์เข้าถือหุ้นในบริษัทผู้ผลิตรถยนต์ รถบัส รถบรทุก และรถจักรยานยนต์รายใหญ่มากมาย ทั้ง เมอร์เซเดส-เบนซ์ เอเอ็มจี รถขนาดเล็กสมาร์ท ดีทรอยต์ดีเซล มิตซูบิชิฟิวโซ และไมบัค ไดม์เลอร์ขายรถยนต์ได้ 3.3 ล้านคันในปี ค.ศ. 2019 เป็นบริษัทที่ผลิตรถยนต์ที่ใหญ่เป็นอันดับ 13 ของโลกและผลิตรถบรรทุกอันดับ 1 ของโลกเมื่อวัดจากจำนวนรถที่ขายได้
เป็นเวลาเกือบปีแล้วที่ Daimler ได้แยกธุรกิจรถยนต์นั่งออกจากรถบรรทุกเป็น Daimler Truck AG ล่าสุด กำลังจะมีความเคลื่อนไหวอีกครั้งหลังมีรายงานว่า Daimler AG จะเปลี่ยนชื่อบริษัทเป็น Mercedes-Benz Group AG ในวันที่ 1 กุมภาพันธ์นี้ โดยมีจุดประสงค์ว่าจะช่วยเพิ่มมูลค่าหุ้นในตลาดหลักทรัพย์ และนับเป็นการความเปลี่ยนแปลงครั้งใหญ่หลังใช้ชื่อธุรกิจ Daimler AG ตั้งแต่ปี 1902
อำเภอเชียรใหญ่
เชียรใหญ่ เป็นอำเภอหนึ่งในจังหวัดนครศรีธรรมราช
ที่ตั้งและอาณาเขต
อำเภอเชียรใหญ่มีอาณาเขตติดต่อกับอำเภอข้างเคียงดังนี้
ประวัติ
สำหรับที่ตั้งของเมืองพิเชียร สันนิษฐานว่าเดิมตั้งอยู่ฝั่งขวาของแม่น้ำปากพนัง ที่บ้านหม่อมราม หมู่ที่ 3 ตำบลบ้านกลาง ณ ปัจจุบัน และเล่ากันว่า ที่ตั้งบ้านพิเชียร มีต้นตะเคียนใหญ่อยู่ต้นหนึ่ง จึงเรียกกันว่า "บ้านพิเชียรเคียนใหญ่" เรียกสั้น ๆ เป็นภาษาปักษ์ใต้ว่า "บ้านเชียรใหญ่" ต่อมาเมื่อวันที่ 28 กุมภาพันธ์ พ.ศ. 2480 กระทรวงมหาดไทยได้ประกาศตั้ง "กิ่งอำเภอเชียรใหญ่" ขึ้นตรงต่ออำเภอปากพนัง และยกฐานะเป็น "อำเภอเชียรใหญ่" เมื่อวันที่ 21 ตุลาคม พ.ศ. 2490
การปกครองส่วนภูมิภาค
อำเภอเชียรใหญ่แบ่งเขตการปกครองย่อยออกเป็น 10 ตำบล 98 หมู่บ้าน ได้แก่ หมายเลขที่หายไปปัจจุบันคือตำบลในอำเภอเฉลิมพระเกียรติ
การปกครองส่วนท้องถิ่น
ท้องที่อำเภอเชียรใหญ่ประกอบด้วยองค์กรปกครองส่วนท้องถิ่น 10 แห่ง ได้แก่
อายู กานี
อายู เล็ซตารี ปูตรี กานี (Ayu Lestari Putri Gani) คือนางแบบแฟชั่นชาวอินโดนีเซีย และเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 3 ของรายการเอเชีย เน็กซ์ ท็อป โมเดล
1991
ภาษาพวน
ภาษาพวน หรือ ภาษาลาวพวน เป็นภาษาในตระกูลขร้า-ไท เป็นภาษาของชาวไทพวนหรือลาวพวน คำศัพท์ใกล้เคียงกับภาษาลาวและภาษาไทยถิ่นอีสานมากกว่าภาษาไทยภาคกลางและเป็นภาษาที่ใกล้เคียงกันกับภาษาผู้ไทมาก มีเสียงพยัญชนะ 20 เสียง เป็นตัวสะกดได้ 9 เสียง มีเสียงควบกล้ำเฉพาะ /คฺว/ เท่านั้น สระมี 21 เสียง เป็นสระเดี่ยว 18 เสียง สระประสม 3 เสียง วรรณยุกต์มี 6 เสียง
ลักษณะเด่นของคำพวนเช่น ถ้าใช้ ก เป็นตัวสะกดจะไม่ออกเสียงตัวสะกด ดังเช่น หูก พวนออกเสียงเป็น หุ ปาก พวนออกเสียงเป็น ปะ แบก พวนออกเสียง แบะ
ส่วนคำที่ใช้สระใอไม้ม้วน (สระ ใ-) จะออกเสียงเป็น สระเออ เช่น บ้านใต้ พวนออกเสียงเป็น บ้านเต้อ ใกล้ พวนออกเสียงเป็น เค่อ ให้ พวนออกเสียงเป็น เห้อ ส่วนสระไอไม้มลาย (สระ ไ-) จะออกเสียงตามรูป เช่น ผัดไทยใส่ไข่ พวนออกเสียงเป็น ผัดไทยเส่อไข่ จะไม่พูดว่า ผัดเทอเส่อเข่อ ไม่มีเสียง ช ซึ่งจะออกเสียงเป็น ซ แทน เช่น ช้าง เป็น ซ้าง ช่วย เป็น ซ่อย ไม่มีเสียง ร ซึ่งมักจะออกเป็น ฮ แทน เช่น เรือน เป็น เฮือน ร่ำเรียน เป็น ฮ่ำเฮียน ไร่นา เป็น ไฮ่นา การออกเสียง ย และ ญ ลักษณะการออกเสียงของภาษาไทยนั้น ลิ้นจะอยู่กลางปาก แต่การออกเสียงของคนพวน ลิ้นจะแตะเพดานปากด้านหน้า
สะพานปามปัน
สะพานปามปัน ( pronounced: /pɑːmbən/ อักษรโรมัน: pāmban) เป็นสะพานรถไฟที่เชื่อมต่อเมืองมัณฑปังในอินเดียแผ่นดินใหญ่ เข้ากับราเมศวรังบนเกาะปามปัน สะพานเปิดให้บริการครั้งแรกในวันที่ 24 กุมภาพันธ์ 1914 และเป็นสะพานทะเลแห่งแรกของอินเดีย และคงตำแหน่งเป็นสะพานทะเลที่ยาวที่สุดในประเทศอินเดียกระทั่งบานดรา-วารลี ซีลิงก์ในมุมไบเปิดให้บริการเมื่อปี 2010 สะพานรถไฟนี้ส่วนใหญ่มีลักษณะเป็นสะพานแบบทั่วไป สร้างขึ้นบนตอม่อคอนกรีต ตรงกลางของสะพานมีส่วนที่เป็นบัสคิวคู่ ซึ่งสามารถเปิดปิดให้เรือผ่านได้ สะพานปามปันเป็นเส้นทางเดินทางทางบกแบบเดียวที่เชื่อมต่อเกาะราเมศวรังเข้ากับแผ่นดินใหญ่อินเดียกระทั่งปี 1988 ส่วนบัสคิวของสะพานได้รับความเสียหายเนื่องมาจากการกัดกร่อนอย่างรุนแรงจนทำให้ เมื่อวันที่ 23 ธันวาคม 2022 ตัวตรวจจับได้ปล่อยสัญญาณเตือนให้เปิดอยู่ตลอด เป็นผลให้การขนส่งบนสะพานถูกยกเลิกเป็นการถาวร โดยมีรถไฟขบวนสุดท้ายที่วิ่งบนสะพานอย่างเป็นทางการคือรถไฟหมายเลข 07695 สายด่วนพิเศษเซกุนเดอราบาด-ราเมศวรัง (Secunderabad - Rameswaram Special Express) ก่อนที่สะพานจะปิดบริการถาวร ในเดือนกุมภาพันธ์ 2023 เขตเดินรถภาคใต้ประกาศว่าการเดินทางทางรางไปยังเกาะราเมศวรังผ่านทางรถไฟจะหยุดไปจนกว่าสะพานนิวปามปันจะเปิดให้บริการ
ในปี 1988 มีการสร้างสะพานเดินรถคู่ขนานกับสะพารถไฟ ชื่อว่าสะพานอันไน อินทิรา คานธี (Annai Indira Gandhi Road Bridge) ซึ่งเชื่อมต่อเข้ากับทางหลวงแห่งชาติ NH 49 และถือเป็นทางเดินรถแรกที่เชื่อมต่อทางหลวงของอินเดียแผ่นดินใหญ่เข้ากับเกาะราเมศวรัง ตัวสะพานทอดผ่านช่องแคบพอล์ก (Palk Strait) ระหว่างชายฝั่งของเมืองมัณฑปังบนอินเดียแผ่นดินใหญ่และปามปัน เมืองชาวประมงบนเกาะราเมศวรัง สะพานนี้ประกอบพิธีเปิดโดยนายกรัฐมนตรีอินเดีย ราชีพ คานธี เมื่อ 2 ตุลาคม 1988 สะพานเดินรถนี้มีความยาว 2.345 กิโลเมตร และใช้เวลาก่อสร้างเกือบ 14 ปี
การออกแบบ
สะพานรถไฟสร้างขึ้นที่ความสูง 12.5 m เหนือระดับน้ำทะเล และยาว 6776 ft มีตอม่อสะพานรวม 143 เสา และมีส่วนบัสคิวแบบคู่ (double-leaf bascule) ซึ่งมีตัวยกชนิดเชอร์เซอร์โรลลิงที่สามารถเปิดปิดสะพานให้เรือผ่านได้ แต่ละขาที่ยกมีน้ำหนัก 415 tonne
ภาษาเมี่ยน
ภาษาเมี่ยนเป็นภาษาตระกูลจีน-ทิเบต สาขาแม้ว-เย้า คำศัพท์ใกล้เคียงกับภาษาจีนกวางตุ้ง เขียนด้วยอักษรจีน มีพยัญชนะ 33 เสียง เป็นตัวสะกดได้ 9 เสียง สระมี 10 เสียง เป็นสระเดี่ยว 8 เสียง สระประสม 2 เสียง
ไวยากรณ์
เป็นภาษาคำโดด ไม่มีการผันคำตามกาล คำขยายอยู่หลังคำถูกขยาย เช่น อ่วม (น้ำ) + จอม (ร้อน) เป็น อ่วมจอม (น้ำร้อน) เรียงประโยคแบบ ประธาน-กริยา-กรรม
สโมสรฟุตบอลแมนเชสเตอร์ยูไนเต็ดในฤดูกาล 1986–87
ฤดูกาล 1986–87 เป็นฤดูกาลที่ 85 ของ แมนเชสเตอร์ยูไนเต็ด ใน ฟุตบอลลีก และเป็นฤดูกาลที่ 12 ติดต่อกันบนลีกสูงสุดของ ฟุตบอลอังกฤษ
ความกดดันต่อผู้จัดการทีมรอน แอตกินสัน หลังจากล้มเหลวในการลุ้นแชมป์ลีกเมื่อฤดูกาลที่แล้วยังคงอยู่หลังจากที่ยูไนเต็ดแพ้ 3 นัดแรกของฤดูกาล และแม้จะทำผลงานได้ดีในสัปดาห์ถัดมา แต่ยูไนเต็ดก็ตกรอบลีกคัพรอบที่ 4 นัดรีเพลย์ที่เจอกับเซาแทมป์ตัน ทำให้สโมสรตัดสินใจปลดแอตกินสันออกจากตำแหน่งในวันที่ 4 พฤศจิกายน ค.ศ. 1986 หลังจากคุมทีมมากว่า 5 ปี
อเล็กซ์ เฟอร์กูสันได้รับการยืนยันให้เป็นผู้จัดการทีมคนใหม่ของยูไนเต็ดต่อจากแอตกินสันภายในไม่กี่ชั่วโมง โดยเฟอร์กูสันย้ายจากแอเบอร์ดีนซึ่งเขาประสบความสำเร็จอย่างมากในช่วง 7 ปีที่ผ่านมา ยูไนเต็ดฟื้นตัวได้ดีในลีกหลังจากที่เขาได้รับการแต่งตั้งและจบอันดับที่ 11 เฟอร์กูสันสร้างผลงานที่น่าประทับใจรวมถึงการชนะทั้งสองนัดในเกมลีกกับลิเวอร์พูล (ผลการแข่งขันช่วยให้เคนนี แดลกลีชเสียแชมป์ลีก) เปิดบ้านชนะนิวคาสเซิ่ล 4-1 ในวันปีใหม่ปี ค.ศ. 1987 ชัยชนะในบ้านเหนืออาร์เซนอล 2-0 และชัยชนะ 2-0 ที่โอลด์แทรฟฟอร์ดในแมนเชสเตอร์ดาร์บี ซึ่งช่วยผลักให้แมนเชสเตอร์ซิตีตกชั้น การชนะลิเวอร์พูลทำให้พวกเขาเป็นทีมเดียวที่ชนะลิเวอร์พูลในลีกทั้งฤดูกาล
อย่างไรก็ตาม ยูไนเต็ดจบในลีกด้วยผลงานที่น่าผิดหวังเล็กน้อยหลังการมาของเฟอร์กูสัน โดยเริ่มด้วยความพ่ายแพ้ 0-2 ในนัดแรกในฐานะผู้จัดการทีมแมนเชสเตอร์ ยูไนเต็ดต่อออกซฟอร์ดยูไนเต็ดเมื่อวันที่ 8 พฤศจิกายน ค.ศ. 1986 แพ้ทั้งสองนัดในการปะทะกับวิมเบิลดันที่เพิ่งเลื่อนชั้น พ่ายแพ้ต่อนอริชซิตีที่โอลด์แทรฟฟอร์ดหลังคริสต์มาส และพ่ายแพ้ต่อทอตนัมฮอตสเปอร์ 0-4 ในช่วงใกล้จบฤดูกาล
ยูไนเต็ดภายใต้เฟอร์กูสันในช่วงฤดูกาล 1986-87 เขาไม่ได้เซ็นสัญญากับผู้เล่นคนไหน แต่ใช้ผู้เล่นทั้งหมดจากยุคของแอตกินสันและผู้เล่นเยาวชน หลังจากจบฤดูกาล เฟอร์กูสันตัดสินใจเซ็นสัญญากับผู้เล่น 2 คนคือไบรอัน แมคแคลร์ กองหน้าจากเซลติก ค่าตัว 850,000 ปอนด์ และวิฟ แอนเดอร์สัน แนวรับประสบการณ์สูง จากอาร์เซนอล ค่าตัว 250,000 ปอนด์ มีการเสนอราคาที่ไม่ประสบความสำเร็จสำหรับผู้เล่นอื่น ๆ อีกหลายคน: เฟอร์กูสันแสดงความสนใจในการนำกองหน้า Mark Hateley กลับมาที่อังกฤษจากมิลาน แต่ Hateley เลือกที่จะอยู่ต่างประเทศและเซ็นสัญญากับ อาแอ็ส มอนาโก แทน เขายังยื่นข้อเสนอเพื่อนำ ปีเตอร์ เบียร์ดสลีย์ กลับมาที่สโมสรจากนิวคาสเซิลยูไนเต็ด เนื่องจากเบียร์ดสลีย์เคยย้ายมาเล่นที่ยูไนเต็ดช่วงสั้น ๆ ในสมัยของ รอน แอตกินสัน แต่ไม่ประสบความสำเร็จ และกองหน้า ทีมชาติอังกฤษ รายนี้ก็ย้ายไปร่วมทีม ลิเวอร์พูล ด้วยค่าตัวเป็นสถิติของอังกฤษในขณะนั้น เฟอร์กูสันได้รับโอกาสที่จะเซ็นสัญญากับ จอห์น บานส์ ปีกความเร็วสูงของวัตฟอร์ด แต่เฟอร์กูสันปฏิเสธที่จะเข้าหาบานส์เนื่องจากเชื่อมั่นในตัว เจสเปอร์ โอลเซน ที่เล่นในตำแหน่งเดียวกัน (ภายหลังบานส์ได้รับข้อเสนอจากลิเวอร์พูลและย้ายมาประสบความสำเร็จกับลิเวอร์พูล)
เหตุการณ์ในฤดูกาล
ในช่วงปิดฤดูกาล มีการคาดเดาว่าผู้จัดการทีมรอน แอตกินสัน อาจจะถูกปลดออกจากตำแหน่ง และอเล็กซ์ เฟอร์กูสัน ผู้จัดการทีมแอเบอร์ดีนอาจจะเข้ามาแทนที่แอตกินสัน แอตกินสันพยายามโต้กลับและพิสูจน์ว่านักวิจารณ์คิดผิด เขาพยายามที่จะเซ็นสัญญากับเทอร์รี่ บุทเชอร์ กองหลังทีมชาติอังกฤษจากอิปสวิชทาวน์ แต่บุทเชอร์ตัดสินใจเซ็นสัญญากับกลาสโกว์เรนเจอร์ส (ซึ่งคุมทีมโดยอดีตกัปตันทีมลิเวอร์พูล แกรม ซูเนสส์)
การแข่งขันดิวิชัน 1 นัดแรกของพวกเขาเริ่มในวันที่ 23 สิงหาคม โดยแมนเชสเตอร์ยูไนเต็ดแพ้อาร์เซนอล 0-1 การแข่งขันในลีก 3 นัดแรกของยูไนเต็ดจบลงด้วยความพ่ายแพ้ทำให้พวกเขาอยู่อันดับสองจากท้ายตารางในดิวิชัน 1 โดยมีเพียงแอสตันวิลลาที่อยู่ต่ำกว่าพวกเขา
ในที่สุดชัยชนะในลีกนัดแรกของพวกเขาก็มาถึงในวันที่ 13 กันยายน เมื่อพวกเขาถล่มเซาแทมป์ตัน 5-1 ที่โอลด์แทรฟฟอร์ด ซึ่งทำให้พวกเขาขึ้นมาอยู่ในอันดับที่ 19
เกมลีกที่โอลด์แทรฟฟอร์ด เมื่อวันที่ 28 กันยายน ยูไนเต็ดแพ้เชลซีคาบ้าน 0-1 และยูไนเต็ดพลาดจุดโทษทั้ง 2 ลูกในนัดนี้อย่างน่าผิดหวัง ครั้งแรกจากเยสเปอร์ โอลเซน ครั้งที่สองจากกอร์ดอน สตรัคคั่น
ในช่วงปลายเดือนตุลาคม จอห์น กิดแมน กองหลังมากประสบการณ์ย้ายไปร่วมทีมคู่แข่งร่วมเมืองอย่างแมนเชสเตอร์ซิตี แบบไร้ค่าตัว นอกจากนี้ยังมีความกลัวว่าแกรี เบลีย์ ซึ่งอายุเพียง 28 ปีแต่ไม่ได้ลงสนามมาเกือบปีเนื่องจากอาการบาดเจ็บที่หัวเข่า อาจแขวนสตั๊ดในอนาคตอันใกล้หากเขาไม่สามารถฟื้นตัวจากอาการบาดเจ็บได้
เมื่อวันที่ 1 พฤศจิกายน แมนเชสเตอร์ ยูไนเต็ด ไม่แพ้ใคร 6 นัดติดต่อกันในลีก (นัดล่าสุดที่พวกเขาแพ้คือเชลซีเมื่อวันที่ 28 กันยายน) โดยเสมอกับคอเวนทรีซิตี 1-1 แต่พวกเขายังอยู่ที่สี่จากท้ายตารางและอนาคตของแอตกินสันในฐานะผู้จัดการทีมยังคงถูกพูดถึง
ในที่สุดแอตกินสันก็ถูกปลดออกจากตำแหน่งในวันที่ 5 พฤศจิกายน หนึ่งวันหลังจากที่ทีมของเขาแพ้ต่อเซาแทมป์ตัน 1-4 ในการแข่งขันฟุตบอลลีกคัพ รอบ 3 นัดรีเพลย์ นับเป็นความพ่ายแพ้ครั้งแรกของพวกเขาในการแข่งขันนับตั้งแต่วันที่ 28 กันยายน และเป็นความพ่ายแพ้ที่หนักที่สุดในการแข่งขันรอบ 18 เดือน ภายใน 24 ชั่วโมง อเล็กซ์ เฟอร์กูสันได้รับการแต่งตั้งให้เป็นผู้จัดการทีมคนใหม่ของแมนเชสเตอร์ยูไนเต็ด ด้วยสัญญา 4 ปี นัดแรกของเขาในการคุมทีมคืออีก 3 วันต่อมา ซึ่งสถิติไม่แพ้ใคร 6 นัดในลีกของแมนเชสเตอร์ ยูไนเต็ด จบลงด้วยการบุกไปแพ้ออกซฟอร์ดยูไนเต็ด 0-2 เฟอร์กูสันชนะนัดแรกในการคุมทีมเมื่อวันเสาร์ที่ 22 พฤศจิกายน เมื่อพวกเขาเปิดบ้านเอาชนะควีนส์พาร์กเรนเจอส์ 1-0 ในลีก
ผลงานที่ดีของพวกเขายังคงดำเนินต่อไปในเดือนธันวาคม เมื่อพวกเขาชนะเกมเยือนในลีกนัดแรกของฤดูกาลด้วยการชนะลิเวอร์พูล 1-0 ที่แอนฟีลด์ในศึกแดงเดือด นับเป็นครั้งแรกที่ลิเวอร์พูลแพ้ในบ้านในลีกฤดูกาล 1986-87 นอร์มัน ไวต์ไซด์ยิงประตูชัยทำให้พวกเขาไต่จากอันดับที่ 21 มาอยู่อันดับที่ 14 ในลีกนับตั้งแต่เฟอร์กูสันได้รับการแต่งตั้งให้เป็นผู้จัดการทีมยูไนเต็ด
มีความปราชัยในอีก 2 วันต่อมาเมื่อแมนเชสเตอร์ยูไนเต็ดเปิดบ้านแพ้นอริชซิตี 0-1 ในลีก นอกจากนี้มิดฟิลด์และกัปตันทีมไบรอัน ร็อบสัน ได้รับบาดเจ็บแฮมสตริง
การแสวงหาถ้วยเอฟเอคัพเริ่มขึ้นเมื่อวันที่ 10 มกราคม ค.ศ. 1987 ที่โอลด์แทรฟฟอร์ดในศึกแมนเชสเตอร์ดาร์บี ซึ่งยูไนเต็ดชนะ 1-0 จากประตูชัยของนอร์มัน ไวต์ไซด์
4 วันหลังจากชนะศึกเอฟเอ คัพ ปีเตอร์ บานส์ผู้เล่นตำแหน่งปีกกลายเป็นผู้เล่นคนที่สองที่ย้ายไปร่วมทีมแมนเชสเตอร์ซิตี ต่อจากจอห์น กิดแมนด้วยค่าตัว 20,000 ปอนด์
แมนเชสเตอร์ยูไนเต็ด ตกรอบ 4 เอฟเอ คัพ โดยเปิดบ้านแพ้คอเวนทรีซิตี 0-1 เมื่อปลายเดือนมกราคม
แมนเชสเตอร์ดาร์บีครั้งที่ 110 (การปะทะกันในลีกที่โอลด์แทรฟฟอร์ดเมื่อวันที่ 7 มีนาคม) แมนเชสเตอร์ยูไนเต็ดชนะ 2-0 ทำให้พวกเขาไต่ขึ้นไปอยู่อันดับที่ 10 ในขณะที่ซิตีจมอยู่อันดับที่ 19 (ตำแหน่งเพลย์ออฟตกชั้น)
ต่อมาในเดือนนั้น อเล็กซ์ เฟอร์กูสันแสดงความสนใจที่จะเซ็นสัญญากับมาร์ก ฮิวส์ อดีตกองหน้าของสโมสรเพื่อนำกลับสู่โอลด์แทรฟฟอร์ดหลังจากโชว์ฟอร์มได้อย่างน่าผิดหวังกับบาร์เซโลนา
มีการเปิดเผยแผนการในการที่จะขยายโอลด์แทรฟฟอร์ดให้เป็นสนามฟุตบอลสมัยใหม่ระดับโลกให้คล้ายกับกัมนอว์ ของบาร์เซโลนา
ในที่สุด แกรี เบลีย์ก็ประกาศแขวนสตั๊ดในวันที่ 23 เมษายน ค.ศ. 1987 หลังจากไม่สามารถฟื้นตัวเต็มที่จากอาการบาดเจ็บที่หัวเข่าเมื่อ 17 เดือนก่อน
ฤดูกาลของแมนเชสเตอร์ ยูไนเต็ด จบลงด้วยชัยชนะ 3-1 ในบ้านเหนือแอสตันวิลลา ที่ตกชั้นไปแล้ว ซึ่งทำให้พวกเขาจบอันดับที่ 11 ในดิวิชัน 1 ซึ่งต่ำที่สุดนับตั้งแต่พวกเขาตกชั้นจากลีกสูงสุดเมื่อ 13 ปีก่อน
คริส เทิร์นเนอร์ ผู้รักษาประตูและกองหลัง แกรม ฮ็อกก์ ถูกจัดอยู่ในรายชื่อการย้ายทีมเมื่อจบฤดูกาล
เฟอร์กูสันเซ็นสัญญากับกองหลังประสบการณ์สูงของอาร์เซนอลวิฟ แอนเดอร์สัน ค่าตัว 250,000 ปอนด์เป็นการเซ็นสัญญาผู้เล่นคนแรกในยุคของเฟอร์กูสัน แฟรงก์ สเตเปิลตันกองหน้ากองหน้ากำลังเดินทางออกจากถิ่นโอลด์ แทร็ฟฟอร์ดในช่วงซัมเมอร์นั้น โดยย้ายไปเซ็นสัญญากับอายักซ์ด้วยค่าตัว 100,000 ปอนด์
ในที่สุด ไบรอัน แมคแคลร์ก็ตกลงเซ็นสัญญากับแมนเชสเตอร์ยูไนเต็ดด้วยค่าตัว 850,000 ปอนด์ เป็นการเซ็นสัญญาผู้เล่นคนที่สองในยุคของเฟอร์กูสัน
เรือบรรทุกอากาศยาน กราฟ เซ็พเพอลีน
การสร้างเรือ กราฟ เซ็พเพอลีน เริ่มขึ้นเมื่อวันที่ 28 ธันวาคม ค.ศ. 1936 มีการวางกระดูกงูเรือที่อู่ต่อเรือในเมืองคีล เรือลำนี้ถูกตั้งชื่อให้เป็นเกียรติแก่กราฟ แฟร์ดีนันท์ ฟ็อน เซ็พเพอลีน ผู้คิดค้นเรือเหาะเซ็พเพอลีนอันเลื่องชื่อ เรือถูกปล่อยลงน้ำในวันที่ 8 ธันวาคม ค.ศ. 1938 เรือลำนี้สร้างเสร็จไปแล้ว 85% ยามที่สงครามโลกครั้งที่สองปะทุขึ้นในเดือนกันยายน 1939 และคาดว่าจะต่อแล้วเสร็จในกลางปีค.ศ. 1940
อย่างไรก็ตาม ภายหลังเข้ายึดนอร์เวย์ได้ในปฏิบัติการเวเซอร์อือบุง เยอรมนีจำเป็นต้องป้องกันท่าเรือและชายฝั่งอันทอดยาวของนอร์เวย์ กองทัพเยอรมันมีความต้องการปืนป้องกันชายฝั่งและปืนต่อต้านอากาศยานจำนวนมากเป็นการเร่งด่วน ในการประชุมทหารเรือเมื่อวันที่ 28 เมษายน ค.ศ. 1940 จอมพลเรือเอริช เรเดอร์ เสนอต่อฮิตเลอร์ให้ระงับการต่อเรือกราฟ เซ็พเพอลีน ฮิตเลอร์เห็นชอบและอนุญาตให้ถอดปืน 15 มม. ของเรือกราฟ เซ็พเพอลีน และส่งไปที่ประเทศนอร์เวย์ ส่วนปืนต่อต้านอากาศยานขนาด 10.5 ซม.ได้ถูกถอดไปใช้งานที่อื่นก่อนแล้ว เรือลำนี้จึงไม่เคยสร้างเสร็จและไม่เคยออกปฏิบัติการใดๆตลอดสงคราม เรือลำนี้ถูกโซเวียตใช้เป็นเป้าทดสอบอาวุธในปีค.ศ. 1946 และอัปปางลงนอกชายฝั่งทางเหนือของเมืองกดือญา ประเทศโปแลนด์
อำเภอพิปูน
พิปูน เป็นอำเภอหนึ่งในจังหวัดนครศรีธรรมราช เดิมเป็นเขตท้องที่ของอำเภอฉวางทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอฉวางในวันที่ 29 สิงหาคม 2515  และยกฐานะเป็นอำเภอในวันที่ 8 กันยายน 2519
ที่ตั้งและอาณาเขต
อำเภอพิปูนตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอพิปูนแบ่งเขตการปกครองย่อยออกเป็น 5 ตำบล 43 หมู่บ้าน ได้แก่
ดาวพฤหัสบดี
ดาวพฤหัสบดี เป็นดาวเคราะห์ที่อยู่ห่างจากดวงอาทิตย์เป็นลำดับที่ 5 ใหญ่ที่สุดในระบบสุริยะ นอกจากดาวพฤหัสบดี ดาวเคราะห์แก๊สดวงอื่นๆ ในระบบสุริยะได้แก่ ดาวเสาร์ ดาวยูเรนัส และดาวเนปจูน ชื่อละตินของดาวพฤหัสบดี (Jupiter) มาจากเทพเจ้าโรมัน สัญลักษณ์แทนดาวพฤหัสบดี คือ <font face="Arial Unicode MS" size="+1">♃ เป็นสายฟ้าของเทพเจ้าซุส หรือเรียกอีกอย่างหนึ่งว่า ดาวยักษ์
ดาวพฤหัสบดีมีมวลสูงกว่ามวลของดาวเคราะห์อื่นรวมกันราว 2.5 เท่า ทำให้ศูนย์ระบบมวลระหว่างดาวพฤหัสบดีกับดวงอาทิตย์ อยู่เหนือผิวดวงอาทิตย์ (1.068 เท่าของรัศมีดวงอาทิตย์ เมื่อวัดจากศูนย์กลางดวงอาทิตย์) ดาวพฤหัสบดีหนักว่าโลก 318 เท่า เส้นผ่านศูนย์กลางยาวกว่าโลก 11 เท่า และมีปริมาตรคิดเป็น 1,300 เท่าของโลก เชื่อกันว่าหากดาวพฤหัสบดีมีมวลมากกว่านี้สัก 60-70 เท่า อาจเพียงพอที่จะให้เกิดปฏิกิริยานิวเคลียร์จนกลายเป็นดาวฤกษ์ได้
โดยทั่วไป ดาวพฤหัสบดีเป็นวัตถุที่สว่างที่สุดเป็นอันดับที่ 4 ในท้องฟ้า (รองจากดวงอาทิตย์ ดวงจันทร์ และดาวศุกร์ อย่างไรก็ตาม บางครั้งดาวอังคารก็ปรากฏสว่างกว่าดาวพฤหัสบดี) จึงเป็นที่รู้จักมาตั้งแต่ยุคก่อนประวัติศาสตร์ การค้นพบดาวบริวารขนาดใหญ่ 4 ดวง ได้แก่ ไอโอ, ยูโรปา, แกนีมีด และคัลลิสโต โดยกาลิเลโอ กาลิเลอี เมื่อ ค.ศ. 1610 เป็นการค้นพบวัตถุที่ไม่ได้โคจรรอบโลกเป็นครั้งแรก นับเป็นจุดที่สนับสนุนทฤษฎีดวงอาทิตย์เป็นศูนย์กลางที่เสนอโดยโคเปอร์นิคัส การออกมาสนับสนุนทฤษฎีนี้ทำให้กาลิเลโอต้องเผชิญกับการไต่สวน ดาวพฤหัสบดี หมุนรอบตัวเองใช้เวลา 10 ชั่วโมง
วงแหวนของดาวพฤหัสบดี
ดาวพฤหัสบดีมีวงแหวนเช่นเดียวกับดาวเสาร์ แต่มีความเลือนลางและขนาดเล็กกว่า สามารถเห็นได้ในรังสีอินฟราเรดทั้งจากกล้องโทรทรรศน์ที่พื้นโลกและจากยานกาลิเลโอ วงแหวนของดาวพฤหัสค่อนข้างมืด ซึ่งอาจประกอบด้วยเศษหินขนาดเล็ก และไม่พบน้ำแข็ง เหมือนที่พบในวงแหวนของดาวเสาร์ วัตถุที่อยู่ในวงแหวนของดาวพฤหัสอาจไม่อยู่ในวงแหวนนาน เนื่องจากแรงเหวี่ยงที่เกิดจากบรรยากาศและสนามแม่เหล็ก มีหลักฐานที่แสดงให้เห็นว่าวงแหวนได้วัตถุเพิ่มเติมจากฝุ่นที่เกิดจากอุกกาบาตตกชนดาวบริวารวงใน ซึ่งเนื่องจากพลังงานมหาศาลจากแรงดึงดูดขนาดใหญ่ของดาวพฤหัสบดี
หลิว อวี่ซิน
ประวัติ
หลิว อวี่ซิน หรือ ซิน ซิน (Xin Xin) รู้จักกันดีในชื่อ Angel Liu เกิดเมื่อวันที่ 13 มีนาคม ปี 1988 เป็นชาวเมืองเหิงหยาง มณทลหูหนาน ประเทศจีน เธอเป็นนักแสดงที่ส่วนใหญ่จะแสดงละครโทรทัศน์มากกว่า เธอเคยเข้าร่วมประกวด Miss Asia Peagant ที่จัดโดยองค์การสื่อสารมวลชนฮ่องกงในปี 2005
สำหรับผลงานด้านการแสดงนั้น เธอเคยแสดงภาพยนตร์อยู่เรื่องหนึ่ง คือ เรื่อง ฮัวมู่หลาน (Hua Mulan) ในปี 2009 และมีงานละครทางโทรทัศน์อีกหลายเรื่องด้วยกัน แต่เรื่องที่ทำให้ทุกคนรู้จักเธอมากขึ้น คือ เรื่อง Startling by Each Step ซึ่งได้รับความนิยมอยู่พอสมควร และทำให้เธอถูกจับตามองว่า เธออาจจะก้าวขึ้นมาเป็นที่มีชื่อเสียงของวงการบันเทิงจีนในอนาคตก็ได้
การแต่งกายในการออกงานสังคม
สื่อมวลชนในประเทศจีนถึงกับบอกว่าในงานแฟชั่นครั้งนี้ เธอทำให้มีดวงจันทร์เต็มดวงขึ้นพร้อมกัน 2 ดวงเลยทีเดียว!! ด้วยชุดโลว์คัทที่ต่ำและรัดเสียจนโชว์หน้าอกให้ทุกคนในงานถึงกับวิตกกังวล เพราะบางคนบอกว่าชุดที่เธอใส่มานั้น มันเปิดเผยมากเสียจนเห็นไปถึงบริเวณรอบ ๆ ปทุมถันของเธอกันเลยทีเดียว ซึ่งภาพในงานดังกล่าวของ หลิวอวี้ซิน ถูกส่งกระจายไปในโซเชียลอย่างรวดเร็ว ซึ่งงานครั้งนี้จัดขึ้นโดย ifeng.com ยังมีคนดังรายอื่น ๆ มาร่วมงานด้วยไม่ว่าจะเป็นนักแสดงสาว ซุน เฟยเฟย, หยู เคอเว่ย มาร่วมงานด้วย
ซึ่งเธอตอบอย่างตรง ๆ กับพิธีกรในงานว่าตัวเองยังเด็กอยู่จึงทำเช่นนั้น ต่อมาหลังจากงานในวันนั้น เธอยังยืนยันว่าไม่ได้โป๊จนอนาจารแบบนั้นแน่นอน แต่ที่หลายคนคิดกันไปในทำนองนั้นก็เพราะภาพถูกแต่งด้วยโฟโต้ช็อป ซึ่งตรงข้ามกับความเป็นจริง
ฮูเหยียนจั๋ว
ฮูเหยียนจั๋ว (จีนตัวเต็ม : 呼延灼 / อังกฤษ : Huyan Zhuo) สำเนียงแต้จิ๋วคือ อูเอียนเจียก เป็นตัวละครสมมุติจากซ้องกั๋ง เขามีฉายาว่า กระบองคู่ (จีน : 雙鞭 / อังกฤษ : Double Clubs) เป็นผู้กล้าอันดับที่ 8 ของเขาเหลียงซาน เป็นทายาทสายตรงของฮูเหยียนจั้น ใช้กระบองคู่เป็นอาวุธ เมื่อตอนที่เขาเหลียงซานโจมตีเมืองเกาถังโจวและสังหารเกาเหลียน เขาได้รับคำสั่งจากเสนาบดีเกาฉิวให้ไปบุกเขาเหลียงซาน โดยมีหันเทา เผิงฉี่ หลิงเจิ้น เป็นผู้ช่วย
ในช่วงแรกของการรบ เผิงฉี่ถูกกองทัพเหลียงซานจับตัวไป เขาจึงใช้กองทัพม้าเหล็กที่เขาฝึกฝนมาอย่างดีเข้าโจมตีกองทัพเหลียงซาน แต่ท้ายที่สุดเขาก็พ่ายแพ้ต่อกองพลทวนตะขอของเหลียงซานที่นำโดยสวีหนิง จนต้องหนีตายกลับเมืองเชงจิว ระหว่างที่เขาอยู่เมืองเชงจิว ได้พาทหารไปบุกเขาดอกท้อของหลี่จงกับโจวทง และได้รบกับหลู่จื้อเซิน หยางจื้อ อู่ซง
ประเทศไทยในกีฬามหาวิทยาลัยโลกฤดูร้อน 2021
ประเทศไทย เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ปลาดุกไฟฟ้ายักษ์
ปลาดุกไฟฟ้ายักษ์ (Smallmouth electric catfish; ) ปลาน้ำจืดในอันดับปลาหนังชนิดหนึ่ง อยู่ในวงศ์ปลาดุกไฟฟ้า (Malapteruridae) มีรูปร่างอ้วนป้อม ลำตัวยาว ครีบทั้งหมดสั้น ส่วนหัวมีลักษณะเรียวแหลม ช่องปากมีขนาดเล็ก  มีหนวดอยู่สามคู่รอบ ๆ ปาก ใช้รับสัมผัสหาอาหาร สีของลำตัวเป็นสีเทาหรือสีน้ำเงินอ่อนมีลายจุดสีดำอยู่ทั่วตัว  ใต้ท้องสีขาว
อาศัยอยู่ตามพื้นท้องน้ำในแหล่งน้ำนิ่ง โดยจะหลบอาศัยตามโพรงหิน โพรงไม้ และตามรากไม้จมน้ำต่าง ๆ สภาพเป็นน้ำขุ่นแสงส่องผ่านได้น้อย พบเฉพาะในทวีปแอฟริกาเท่านั้น เป็นปลาที่ไม่ค่อยจะเคลื่อนไหวและเคลื่อนไหวได้ช้า โดยกินสัตว์น้ำขนาดเล็กกว่าเป็นอาหาร โดยการช็อตด้วยกระแสไฟฟ้าและกลืนกินลงไปทั้งตัว เป็นปลาที่มีอัตราการเจริญเติบโตที่เร็วมาก นับเป็นปลาดุกไฟฟ้าชนิดที่ใหญ่ที่สุด ตัวที่ใหญ่ที่สุดพบยาวถึง 122 เซนติเมตร
ดับเบิลยูดับเบิลยูอี เดอะแบช
เดอะแบช (The Bash) เป็น รายการเพย์-เพอร์-วิว ของ ดับเบิลยูดับเบิลยูอี จัดขึ้นทุกเดือน มิถุนายน/กรกฎาคม โดย เวิลด์เรสต์ลิงเอ็นเตอร์เทนเมนต์ รายการนี้ได้ก่อตั้งขึ้นในปี ค.ศ. 1985 ภายใต้สมาคม จิมครอคเกตต์โปรโมชั่นส์ ของ แนชั่นแนลเรสต์ลิงแอไลแอนซ์ (NWA) และต่อมาโดย เวิลด์แชมเปี้ยนชิพเรสต์ลิง (WCW) ตามที่ระบุไว้ในหนังสือ ทูบีเดอะแมน ของ ริก แฟลร์ ดัสตี้ โรดส์ เป็นคนคิดคอนเซ็ปต์ “เดอะเกรทอเมริกันแบช” ขึ้นมา รายการนี้ถูกจัดเป็นครั้งสุดท้ายเมื่อวันที่ 11 มิถุนายน ค.ศ. 2000 และไม่มีการจัดอีกต่อไป เนื่องจากการซื้อ ดับเบิลยูซีดับเบิลยู โดย ดับเบิลยูดับเบิลยูอี แต่อย่างไรก็ตาม หลังจากการเว้นว่างไป 4 ปี รายการนี้ก็ได้กลับมาจัดขึ้นอีกครั้งหนึ่งในเดือนมิถุนายน ค.ศ. 2004 และถูกจัดให้เป็นกรรมสิทธิ์ของค่าย สแมคดาวน์ ตั้งแต่ ค.ศ. 2004 – 2006 ต่อมา ในปี ค.ศ. 2007 เพื่อเป็นการดำเนินรอยตามเรสเซิลเมเนีย รายการเพย์-เพอร์-วิวทุกรายการกลายเป็นกรรมสิทธิ์ของทั้งสามค่าย และในปี ค.ศ. 2009 รายการ "เดอะเกรทอเมริกันแบช" ก็ได้ถูกเปลี่ยนชื่อเป็น "เดอะแบช" ในปี ค.ศ. 2010 รายการนี้ยุติลงโดยเปลี่ยนรายการมาเป็น ดับเบิลยูดับเบิลยูอี มันนีอินเดอะแบงค์
แหล่งข้อมูลอื่น
WWE The Bash The Great American Bash WWE The Great American Bash The Great American Bash
ก๋วยเตี๋ยวคั่วไก่
ประวัติ
ก๋วยเตี๋ยวคั่วไก่ที่มีชื่อเสียงในกรุงเทพมหานคร ได้แก่ ย่านสวนมะลิใกล้สถานีรถไฟกรุงเทพ, ย่านพลับพลาไชยใกล้โรงพยาบาลกลาง และย่านเยาวราช นอกนั้นยังมีในย่านบ้านปูนใต้สะพานพระราม 8 และย่านถนนลูกหลวงริมคลองผดุงกรุงเกษมใกล้ตลาดนางเลิ้ง
ยุทธนา เทพสถิตย์
ร้อยตำรวจโท ยุทธนา เทพสถิตย์ หรือ หมวดท็อป (7 กันยายน ไม่ทราบปี – ) เป็นรองสารวัตรกองกำกับการตำรวจตระเวนชายแดนที่ 14 (ค่ายพระมงกุฎ) หน่วยทำลายล้างวัตถุระเบิด (อีโอดี) ผู้ประสบเหตุระเบิดที่อำเภอยะหา จังหวัดยะลา   ขณะที่ภรรยากำลังตั้งครรภ์ได้ 8 เดือน
เหตุการณ์ดังกล่าวนำมาซึ่งการให้กำลังใจผ่านทางโซเชียลมีเดียจากชาวไทยทั่วประเทศ
ประวัติ
ยุทธนา เทพสถิตย์ เดิมเป็นทหารเรืออยู่จังหวัดนราธิวาส 7 ปี ก่อนที่จะรับการเรียกตัวมาช่วยราชการ
วันที่ 14 กันยายน พ.ศ. 2560 เจ้าหน้าที่หน่วยทำลายล้างวัตถุระเบิด (อีโอดี) ตำรวจภูธรจังหวัดยะลา และทหารชุดเก็บกู้ระเบิดเฉพาะกิจอโนทัย ได้ทำการเข้าตรวจสอบระเบิดที่อำเภอยะหา จังหวัดยะลา ทว่า คนร้ายได้กดชนวนระเบิดที่อยู่ในบริเวณใกล้เคียงซ้ำ ส่งผลให้เจ้าหน้าที่ได้รับบาดเจ็บหลายราย หนึ่งในนั้นคือยุทธนา เทพสถิตย์ ที่ตกอยู่ในสภาพวิกฤต รวมถึงดาบตำรวจ อนิรุทธ จันทะวงษ์ และสิบตรี ธเนตร พุทโท ที่เสียชีวิตจากเหตุการณ์เดียวกัน
ยุทธนานอนไม่ได้สติ ในช่วงที่ภรรยากำลังตั้งครรภ์ได้ 8 เดือน เขาสูญเสียกะโหลกหนึ่งซีก ร่างกายซีกซ้ายเป็นอัมพฤกษ์อ่อนแรง ภายหลัง เขาเริ่มพยายามพยักหน้า บีบมือ และเหลือกตาไป–มาเพื่อตอบรับ
ในที่สุด ยุทธนาได้ฟื้นขึ้นมาในวันที่ 19 ตุลาคม พ.ศ. 2560 โดยสามารถขยับมือไปสัมผัสพ่อกับแม่ของเขา
กรณีเงินบริจาค
ระหว่างวันที่ 26 ธันวาคม พ.ศ. 2560–31 ธันวาคม พ.ศ. 2561 เป็นช่วงที่มีการรับบริจาคเพื่อซื้อรถเข็นให้แก่ยุทธนา เทพสถิตย์ ผ่านเพจเฟซบุ๊กที่มีผู้ติดตามจำนวนมาก อย่างไรก็ตาม ทางครอบครัวของยุทธนาเผยว่า ไม่ได้รับรถเข็นจากทางเพจ หากแต่ได้รับจากผู้บัญชาการตำรวจภูธรภาค 9 ก่อนที่ทางเพจดังกล่าวโอนเงินให้ในภายหลัง ทางผู้บริจาคจึงตั้งข้อสังเกตถึงความโปร่งใส และขอให้เจ้าหน้าที่ตำรวจทำการตรวจสอบ
การเยียวยา
วันที่ 20 ธันวาคม พ.ศ. 2560 พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ พร้อมด้วยพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 และคณะ ได้เดินทางเข้าเยี่ยมยุทธนา เทพสถิตย์
จากนั้นในวันที่ 17 มกราคม ของปีเดียวกัน สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้พลเอก ไพบูลย์ คุ้มฉายา องคมนตรี เชิญสิ่งของพระราชทาน มอบแก่ยุทธนา เทพสถิตย์
วันที่ 11 มิถุนายน กองบินตำรวจร่วมกับศูนย์ส่งกลับโรงพยาบาลตำรวจพร้อมทีมแพทย์ ได้เดินทางมารับยุทธนาจากสนามบินหาดใหญ่ เพื่อส่งทำการรักษาต่อไป
ชีวิตส่วนตัว
ยุทธนา มีบิดาชื่อ เทพ เทพสถิตย์ ทำงานอยู่ที่กรมชลประทาน จังหวัดเชียงใหม่ และมารดาชื่อ พยูร เทพสถิตย์ ซึ่งได้รับเลือกเป็นแม่ดีเด่นแห่งชาติ ประจำปี 2561
ทั้งนี้ ยุทธนามีภรรยาชื่อ เนตรนรินทร์ ถิ่นกาญจน์ (ชื่อเล่น: กิ๊ฟ) เป็นวิสัญญีแพทย์พยาบาล โดยทั้งคู่มีลูกสาวซึ่งเกิดวันที่ 31 ตุลาคม พ.ศ. 2560 ชื่อ เอวา
จูฬวรรค
คัมภีร์จูฬวรรค หรือ จูฬวรรค (คัมภีร์จุลวรรค หรือ จุลวรรค) แปลว่า หมวดเล็ก คือหมวดหมู่ที่สองในคัมภีร์ขันธกะ อันเป็นคัมภีร์ที่สองในพระวินัยปิฎกเถรวาท ตามการจัดแบ่งของสมาคมบาลีปกรณ์ จูฬวรรค มีเนื้อหาครอบคลุมพระไตรปิฎกเล่มที่ 6-7 มีเนื้อหาว่าด้วยหลักโดยเบ็ดเตล็ดในการประพฤติในด้านขนบธรรมเนียมเพื่ออาจาระที่เหมาะสมของพระสงฆ์ รวมไปถึงส่วนสังฆกรรมประเภทนิคหกรรมของพระสงฆ์ด้วย โดยรวมหลักสิกขาบทในคัมภีร์จูฬวรรคเรียกว่า สิกขาบทฝ่ายอภิสมาจาร หรือ สิกขาบทนอกพระปาติโมกข์
คัมภีร์จูฬวรรคทั้งหมด จัดอยู่ในหมวดขันธกะ อันเป็นส่วนที่สองในพระวินัยปิฎก คู่กับอาทิพรหมจาริยกาสิกขา ที่เป็นข้อปฏิบัติอันเป็นสิกขาบทหลัก คือพระวินัยบัญญัติ อันเป็นสิกขาบทในพระปาติโมกข์ที่จัดอยู่ในหมวดสุตตวิภังค์ โดยเนื้อหาส่วนใหญ่ในคัมภีร์จูฬวรรคภาคแรกเกี่ยวกับสังฆกรรมวิธีการลงนิคหกรรม, ปริวาสกรรม, และวิธีการระงับอธิกรณ์ มีเนื้อหาเกี่ยวสิกขาบทแต่เพียงเล็กน้อย โดยสิกขาบทในคัมภีร์จูฬวรรคไม่ได้จัดเป็นข้อห้ามตามสิกขาบทบัญญัติในพระปาติโมกข์ ดังนั้นพระสงฆ์ผู้ล่วงละเมิดข้อห้ามในคัมภีร์มหาวรรคก็ไม่ต้องอาบัติสูงสุดถึงปาราชิก โดยต้องเพียงอาบัติทุกกฎหรือถุลลัจจัย
เนื้อหาในคัมภีร์จูฬวรรค แสดงถึงกระบวนการในการแก้ปัญหาอย่างมีระบบของคณะสงฆ์ (ญัตติกรรม) บางตอนมีเนื้อหาแสดงถึงขั้นตอนในกระบวนการยุติธรรมที่ผสมผสานกันระหว่างหลักเสียงข้างมาก (Majority rule) กับหลักการในพระธรรมวินัย เช่นใน เยภุยยสิกา เป็นต้น
จูฬวรรค มาคู่กับ มหาวรรค อยู่ในหมวดหมู่คัมภีร์ขันธกะแห่งพระวินัยปิฎกเช่นเดียวกัน
การแบ่งเล่มพระไตรปิฎกในคัมภีร์มหาวรรค
ปัจจุบัน คัมภีร์พระไตรปิฎก 45 เล่ม ตามการแบ่งของประเทศไทย จะจัดแบ่งคัมภีร์จูฬวรรคออกเป็นสองตอนหรือ 2 ภาค ทั้งหมด 12 ขันธกะ โดยจัดให้ตอนแรก (4 ขันธกะแรก) อยู่ในเล่มที่ 6 และตอนที่สอง (8 ขันธกะหลัง) อยู่ในเล่มที่ 7